A4-0190/98

Πρόταση οδηγίας του Συμβουλίου που αφορά τα έγγραφα κυκλοφορίας μηχανοκίνητων οχημάτων και των υπ' αυτών ρυμουλκουμένων (COM(97)0248 - C4-0423/97 - 97/0150(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 8α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η παρούσα πρόταση αποτελεί ένα πρώτο βήμα προς μία πληρέστερη εναρμόνιση με σκοπό να διευκολύνει τη λειτουργία των δημόσιων διοικήσεων των κρατών μελών και την ενίσχυση της διοικητικής και νομικής θέσεως των πολιτών όταν ευρίσκονται σε άλλο κράτος μέλος;

(Τροπολογία 2)

Αιτιολογική σκέψη 8β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι οι προσπάθειες για την καταπολέμηση της απάτης σχετικά με οχήματα, η οποία προκαλεί ετησίως σε εκατομμύρια πολίτες μεγάλες ταλαιπωρίες, τόσο άμεσα όσο και έμμεσα, και η οποία διογκώνεται σε πολλά κράτη μέλη, θα ενισχυθούν σε μεγάλο βαθμό με ρυθμίσεις για την αντιμετώπιση της απάτης στα έγγραφα κυκλοφορίας, χωρίς να θίγεται η δυνατότητα διενέργειας επισκευών και τροποποιήσεων;

(Τροπολογία 3)

Άρθρο 8, παράγραφος 1

>Αρχικό κείμενο>

1. Κατόπιν διαβουλεύσεων με την Επιτροπή, και το αργότερο μέχρι την 1η Ιουλίου 1998, τα κράτη μέλη εκδίδουν τις νομοθετικές, κανονιστικές και διοικητικές διατάξεις τις αναγκαίες για συμμόρφωση προς την παρούσα οδηγία από 1ης Ιουλίου 1999.

>Κείμενο μετά την ψηφοφορία στο ΕΚ>

1. Κατόπιν διαβουλεύσεων με την Επιτροπή, και το αργότερο μέχρι την

31η Δεκεμβρίου 1998, τα κράτη μέλη εκδίδουν τις νομοθετικές, κανονιστικές και διοικητικές διατάξεις τις αναγκαίες για συμμόρφωση προς την παρούσα οδηγία από 31ης Δεκεμβρίου 1999.

(Τροπολογία 4)

Άρθρο 8, παράγραφος 3

>Αρχικό κείμενο>

3. Τα κράτη μέλη διαβιβάζουν στην Επιτροπή τα κείμενα των διατάξεων εθνικής νομοθεσίας που εκδίδουν στο πλαίσιο της παρούσας οδηγίας και τα υποδείγματα της άδειας κυκλοφορίας που εγκρίνουν σύμφωνα με τις διατάξεις των παραρτημάτων Ι και ΙΙ.

>Κείμενο μετά την ψηφοφορία στο ΕΚ>

3. Τα κράτη μέλη διαβιβάζουν στην Επιτροπή τα κείμενα των διατάξεων εθνικής νομοθεσίας που εκδίδουν στο πλαίσιο της παρούσας οδηγίας και τα υποδείγματα της άδειας κυκλοφορίας που εγκρίνουν σύμφωνα με τις διατάξεις των παραρτημάτων Ι και ΙΙ.

Η Επιτροπή διαβιβάζει στη συνέχεια στα κράτη μέλη όλα τα υποδείγματα άδειας κυκλοφορίας που χρησιμοποιούνται από τις εθνικές υπηρεσίες.

(Τροπολογία 5)

Παράρτημα Ι, Μέρος Ι, σημείο V, R2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

R2α - αριθμός αναγνώρισης κινητήρα

(Τροπολογία 6)

Παράρτημα I, Μέρος Ι, σημείο VIIα (νέο)

>Αρχικό κείμενο>

>Κείμενο μετά την ψηφοφορία στο ΕΚ>

VIIα. Στο Μέρος Ι των εγγράφων κυκλοφορίας προβλέπεται η δυνατότητα συμπερίληψης της σήμανσης ασφαλείας για την αντιμετώπιση της απάτης ή των κωδικών που έχουν τοποθετηθεί στο όχημα και σε τμήματά του.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά τα έγγραφα κυκλοφορίας μηχανοκίνητων οχημάτων και των υπ' αυτών ρυμουλκουμένων (COM(97)0248 - C4-0423/97 - 97/0150(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0248 - 97/0150(SYN)) ((ΕΕ C 202 της 2.7.1997, σελ. 13.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ (C4-0423/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Μεταφορών και Τουρισμού (A4-0190/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο;

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.